SON'VARACHIM SUNGTTAM:
"Amge saxttikaram tiatram kaim somzonam. " Poilo.
 "Choylonam tunvem? Saxttikar yeylole tiatr choytai te? " Poilo.
 "Yeylole tiatr choylear kit' zalem? " Dusro.
 "Tum-ui tintuntulo kit' re? " Poilo.
 "Kiteantulo? " Dusro.
 "Tiatr choupiank kaim somznam tintuntulo? " Poilo.
 "Tiatr choupa anik kit' somzom' zayem? " Dusro.
 "Huncho tiatr hunch' panvddear urta to tem tori tiatr chovpiak somzom zayem nu? " Poilo.
 "Somznastonam lok ho ani to tiatr bextto bor' asa mhunnt' mhunn disot' tuka? " Dusro.
 "Saxttikaram ho ani to tiatr mhonn asa? Yeylolo tiatr te bor' mhonntai. Kitea mhonn somznam mhaka. " Poilo.
 "As'dia, tiatr te tiatr. Loka bor' lagole mhunntori zale. " Dusro.
 "Keslo-i tiatr dakoylear lok mandun ghet' mhonn loka kitem-i dakovop mure? " Poilo.
 "Lok apnna tiatr choupa zaye mhonn khuxien yetai. Choylonam tunvem? Tiatra tikett xem'bor rupia zal' tej' dekun loka porva nam. " Dusro.
 "Dekunu mhonntam nhu hanvu.... amge saxttikarank tiatram kaim somzonam mhonnu? " Poilo.
 "Sarkem foddn sang mure. " Dusro.
 "Choy... aj tiatramni ami 'story' choytai teo, tum mhak' sangu... fattlim kitu vors' pasun choylea-i? " Poilo.
 "Zaitim vors' zalim, choddxea tiatram 'story' teoch-teoch, teoch-teoch astai.... Oi... oi... tum sangot' tem sarkem. " Dusro.
 "Ant' (atam) kollem tuka? Itu ogot tuk' hanv tench sangpa sodtalom! " Poilo.
 "Kit' tem? Amge saxttikarank tiatramni tench-tench choyn mat punn ugmonn yeynam kai mhonnu? " Dusro.
 "Oi! " Poilo.
 "Magir tiatr boroytai te tench-tench dakoytai zalear, saxttikaramni ten-tench choich' poddl' nu re? Hintu loka keso guneanvu? " Dusro.
 "Saxttikaram tiatra gozali te bhaxen somznaim mhonn tum temch' guneanv korpa sodnam! " Poilo.
 "Tum portun-portun saxttikaram tiatram somznam, tiatram somznam mhunnt' to, saxttikaram somznam zalear ani konna bor' somzot tori? " Dusro.
 "Ponnje zatai tea tiatram oitai tea lokak tiatram bor' somzota! " Poilo.
 "Kitea mhunnt' tum? " Dusro.
 "Ting' tiatram oita tea lokak ek patt konn-ui tiatr borovpiage tiatr bor' nam mhunn koll' zaleari, to magir fuddl' pavtt tennem neyelo kitlo-i bor' tiatr haddl' mhunn osnam-i! " Poilo.
 "Choy. Ponnj' tiatram zat' tea lokage mon kit' tem, tum mhunnta texem vo ani kit' tem amkam sarkem 'hobor nam. Punn tum uloyta tejer muge mon matxe dusre bhaxen asa. " Dusro.
 "Sang tum, aikotam. " Poilo.
 "Choy, lok mouje 'hatir tiatra oita. Temkam zayem tiatr choyn 'time pass' korpak. Sark' mure? " Dusro.
 "Sang tum fuddem..." Poilo.
 "Mhunntri, tiatrist kit' dakoytai tem choyn to lok 'time pass' korta. Tintu loka kit' guneanv asa, tich 'story' port'-portun dakoyli ani neye dakoyl' mhunnu? " Dusro.
 " Loka nu zalear magir konna guneanv tori? " Poilo.
 "Tiatristancho! " Dusro.
 "Kitem? Tiatristancho? Kit' kornu? " Poilo.
 "Are baba, tiatr boroytai temi dor patti neye tiatr ghen yetai tedonam, neye-neye kitem-i dakoupa nak' aslolem? " Dusro.
 "Oi! " Poilo.
 "Magir temko neye kainch dakoupa nam zalear, lokan magir tench-tench choychea poddlo nam? " Dusro.
 "Oi, punn..." Poilo. 